钦定古今图书集成/明伦汇编/宫闱典/第010卷 > 《慰太皇太后表》前人
## 钦定古今图书集成/明伦汇编/宫闱典/第010卷 > 《慰太皇太后表》前人

鸡鸣问寝，方慈极之深居；“龙去遗弓，忽皇舆之新涉。
宫闱震悼，海宇摧伤。恭惟寿和圣福太皇太后陛下，
德备周姜，道光尧母。东朝垂训，曾不改于俭慈；南面
积忧，遽忍违于温凊。骤罹国疢，谅切圣怀。少宽凭几
之思，式副御帘之托。”

又　　　　　　　　　　　　　《前人》：

严宸居正，痛晏驾之奄闻；慈极宅尊，怅早朝之遽隔。
哀传海宇，悲结帘帷。恭惟寿和圣福太皇太后陛下，
德厚承天，恩深与子。夙行恭俭，圣方诵于“《思齐》；晚享
怡愉，变忍闻于《顾命》。谅圣情之结恋，鉴舆志之攀号。
愿抑慈怀，永谋孙翼。”

又　　　　　　　　　　　　　《前人》：

“乌号衔恤，怅再隔于月游；龙寝阙朝，恍十周于日浃。
流光何速，哀思欲摧。恭惟寿和圣福太皇太后陛下，
宫壸宅尊，帘帷托重。虽道扬王命，不胜慈极之怀；然
燕翼孙谋，当念皇图之本。愿体臣民之戴，少宽朝夕
之思。”《云云》。

又　　　　　　　　　　　　　《前人》：

训予命汝，易月有严。练而慨然，周星何短。哀承遗制，
痛结慈衷。恭惟寿和圣福太皇太后陛下，德绍宣仁，
功侔明肃。天经地义，扶嫡统于方新；日迈月征，怅宸
旒之愈远。愿勉从于众志，姑少抑于至情。

又　　　　　　　　　　　　　《前人》：

终天巨衅，降割一朝；“易月通丧，寓言再岁。仙游未远，
慈抱难居。恭惟寿和圣福太皇太后陛下，功在先朝，
志勤内治。虽变生凭几，怅阙问于鸡鸣；然寄重垂帘，
方稽谋于燕翼。愿抑无疆之恤，益昌有大之休。”

又　　　　　　　　　　　　　《前人》：

“衮衣万岁，痛隔终天；禫服一朝，权从易月。感时忧恋，
率土尽伤。恭惟寿和圣福太皇太后陛下，德著宝袆，
功藏金匮。抚鼎湖之龙，去子保何追；怀丰水之燕，贻
孙将有衍。愿副普天之望，式纾慈极之悲”《云云》。

又　　　　　　　　　　　　　《前人》：

“居长乐之宫，兴怀鹤驾；瞻顾成之庙，肇锡鸿名。大册
垂荣，慈衷悼往。恭惟寿和圣福太皇太后陛下，以天
下养，与元气游。明肃临朝，亲立仁皇之策；宣仁在御，
永怀神考之思。丕对皇灵，昭升熙号。臣属縻侯绂，阻
慰震帘”《云云》。

又　　　　　　　　　　　　　《前人》：

盛德之祀，百世肇建嘉名；太皇之寿，万年兴怀缛典。
“慈宸恻楚，穹覆监观。恭惟寿和圣福太皇太后陛下，
懿范两朝，仁恩四海。为元气母，克笃贻孙；育天下君，
忍闻祔祢！裒时大号，对越皇灵。臣身贰戎钤，心怀国
典”云云。

又　　　　　　　　　　　　　《前人》：

暖律吹嘘，感一阳之初复；慈帘拥佑，训三祀之通丧。
痛在宫闱，“情均海宇。恭惟寿和圣福太皇太后陛下
徽音慈福，懿范宣仁。履袜迎长，天休方至。冕旒问寝，
子保奚追？愿少抑于慈怀，以永绥子孙翼。臣属縻侯
服，隃企御闱”《云云》。

又　　　　　　　　　　　　　《前人》：

“居长乐之汉宫，永怀鹤驾；卜会稽之禹穴，垂戒龙輴。
悲结慈闱，痛均薄海。恭惟寿和圣福太皇太后陛下，
忧勤德备，拥佑功高。百世可知，首正贻孙之则；七月
而葬，岂胜思子之怀。愿东望以节哀，重外朝之同御。
臣身縻乘障，职阻趋班”《云云》。

又　　　　　　　　　　　　　《前人》：

“日沦西极，怅鹤驾之长游；天拱东朝，痛龙湖之永閟。
重闱悲系，九土慕思。恭惟太皇太后陛下，福备怡愉，
功高拥佑。抚缀衣于翼室，亿世贻孙；念加斧于毕涂，
千秋望子。愿抑思齐之感，益昌小毖之谋。臣叨领偏
城，阻趋慈陛”《云云》。

又　　　　　　　　　　　　　《前人》：

“嗣王宅恤，奉先祐以升宗；圣母思齐，感皇灵而悼往。
礼容有赫，祀事孔明。恭惟寿和圣福太皇太后陛下，
寿考维祺，仁慈为宝。佑我烈祖，有典则以贻子孙；保

又　　　　　　　　　　　　　《前人》：

“正月始和，律更太簇。昊天不吊，痛在思齐。历数维新，
宫闱孔恻。恭惟寿和圣福太皇太后陛下，为元气母，
与太极游。孟春而戒遒人，抚时其迈；上日而受文祖，
拥治方新。愿宽丕子之思，益重神孙之托。臣属縻宣
化，阻慰履端”《云云》。